<classify> Timu hiyo kwa sasa haina kocha baada ya Rogasian Kaijage kujiuzulu mapema Januari mwaka huu.Akizungumza na gazeti hili jana, Ofisa Habari wa Shirikisho la Soka Tanzania TFF, Baraka Kizuguto alisema hawajaanza kumtafuta kocha mpya kwani suala hilo litafanyiwa kazi na benchi la ufundi.Benchi la ufundi linaendelea na mchakato na litatangaza baadaye lilipofikia katika juhudi zake za kumpata kocha mpya, naamini bado siku ni nyingi kocha atapatikana, alisema.Licha ya Rais wa TFF, Jamal Malinzi kutaja mipango mizuri ya kuendeleza soka la wanawake, bado kunaonekana kuwepo kwa changamoto hasa katika maandalizi ya kuiandaa timu kimashindano kwa kuwa hakuna mechi za kirafiki za kimataifa inazocheza huku ikiwa inatarajia kucheza mechi ya kimashindano dhidi ya Zimbabwe Machi mwaka huu.Kwa mujibu wa Kaijage moja ya sababu za kujiuzulu kwake ni kutofanyiwa kazi kwa programu zake za maandalizi ya timu hasa katika mechi za kimataifa za kujipima nguvu.Kocha huyo alianza kuifundisha timu hiyo tangu mwaka 2013 akichukua mikoba ya Charles Mkwasa ambaye naye alijiuzulu baada ya kuiwezesha Twiga Stars kucheza fainali za mataifa Afrika kwa wanawake zilizofanyika Afrika Kusini mwaka 2010.  <topic>: MICHEZO 